Tanzanië se geliefde Siamese tweeling sterf | Maroela Media
Maria en Consolata Mwakikuti (Foto: Skermgreep via BBC)
Maria en Consolata Mwakikuti, 'n Siamese tweeling wat Tanzaniërs se harte verower het, is in die ouderdom van 21 oorlede.
Aldus 'n verklaring deur die hospitaal is die tweeling Saterdag by Iringa-streekshospitaal in die suidweste van Tanzanië oorlede. Hulle is vir hartkomplikasies behandel. Hulle is binne twee uur ná mekaar oorlede.
Pres. John Magufuli het hul afsterwe betreur en gesê hy het die tweeling vroeër ontmoet. "Dit is 'n groot verlies," het die president in 'n verklaring gesê. "Toe ek hulle 'n paar weke gelede ontmoet het, het hulle vir die land gebid en was gretig om hul land te dien."
Die twee is in 1996 Makete in die Njombe-streek gebore. Hulle het 'n borskas gedeel. Ná hul ouers gesterf het, het Katolieke nonne hulle grootgemaak.
Hulle het verlede jaar hul hoërskoolloopbaan voltooi en wou graag onderwysers word. Hulle het tydens onderhoude met plaaslike media gesê hulle glo tegnologie sal hulle help om hul gestremdheid te oorkom en hulle help om in 'n klaskamer te werk. "Ons het begin leer hoe om op 'n rekenaar te werk en ons weet dat ons, deur die rekenaar, onderwysers sal kan wees en klasse sal kan bywoon."
Die Tanzaniese regering het vir die tweeling se universiteitsopleiding betaal.
Rus in vrede!!
Hierdie tweelinge is sonder uitsondering besonderse mense. Gaan kyk ook en luister na die volledige verhaal van die Hensel-tweeling by https://www.youtube.com/watch?v=K57IcN9DWXo Hulle is nou 28. As hierdie jou nie aangryp en 'n nuwe insig gee op die lewe dan weet ek nie. Dis waar hulle nou is: https://www.youtube.com/watch?v=VKrvtq5vDmk
Sjoe, moet vreeslik gewees het toe die een sterf en die ander een dit toe weet. Dink dis erg as dit al is waaraan n mens gewoond is en jy verloor die persoon waarmee jy groot geword het. Wonder of die een wat nog 2 ure gelewe het bewus was of in n koma. Hulle het regtig die beste gemaak van hul omstandighede en so baie drome gehad. Rus in vrede.
Tragies; vreeslik hartseer, maar nou kan hulle hul "Separate Ways" gaan soos Journey dit sing, met alle respek gesê.